**Seceta Globală**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin clăi de fân respiră vântul

Un suflu galben de căldură

Şi se usucă iarba-n crânguri

Şi florile în bătătură.

Cad fluturii din zbor sleiţi

In lanurile mari de spice

Îar îngerii cu lumânări

Cobor la ceruri să-i ridice.

Prin rugurile dulci de mure

Șerpii ridică limbi de foc

Nu-i pui de broască în pădure

Nici vite nu-s în iarmaroc.

Pe laviţă nu-i apă în ulcioare

N-a mai plouat de vre un an

Arde ţărâna albă sub picioare

Şi se aprind iţarii sub suman.

Pe uliţă dansează paparude

În ritm demonic ca de iele

Cobind că-n cer şi pe pământ

Nu vor mai fi râuri şi vâlcele.

În sat und’ se sfârșește veşnicia

Seceta este un semn fatal

C-a început deja apocalipsa

Căldurii la nivel global.